Teir vilja sleppa at skjóta við riflu og pistólum–undir skipaðum umstøðum sjálvandi, men tað skal bera til at eiga og brúka riflu og pistól. -Tað hevur verið ført fram, at tað einki finst at veiða við riflu í Føroyum. Tað er beinleiðis skeivt, tí tað ber til bæði at veiða grágás, kóp, haru og stóran rovfugl við riflu í Føroyum. Og so er hetta eisini við til at skerja rættin hjá okkum at fara uttanlands á veiðiferð, sigur Michael Dalbø, formaður í Veiðifelag Føroya.